Γεγονότα Απριλίου 2021

Γεγονότα το 2021 : Ιανουάριος • Φεβρουάριος • Μάρτιος • Απρίλιος • Μάιος • Ιούνιος • Ιούλιος • Αύγουστος • Σεπτέμβριος • Οκτώβριος • Νοέμβριος • Δεκέμβριος Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Απρίλιο του 2021, συνοδευόμενα από τις πηγές μέσω των οποίων μεταδόθηκαν.

 Πολιτισμός και τέχνες Επιπτώσεις της πανδημίας COVID-19 στη μουσική βιομηχανία, Διαγωνισμός Τραγουδιού Eurovision 2021 Η κυβέρνηση της Ολλανδίας ανακοινώνει ότι θα επιτρέψει γύρω στις 3.500 θεατών στον διαγωνισμό τραγουδιού της Eurovision που θα διεξαχθεί στο Ρότερνταμ από τις 18 ως τις 22 Μαΐου. (Radio France Internationale)Υγεία και περιβάλλον Πανδημία COVID-19 Η Καμπότζη επιβάλλει απαγόρευση κυκλοφορίας από τις 8 το πρωί ως τις 5:00 το απόγευμα τοπική ώρα και σταματά τις δραστηριότητες και τις συγκεντρώσεις για δύο εβδομάδες προκειμένου να ανακοπεί η εξάπλωση της COVID-19. (Khmer Times) Η Μολδαβία περνά σε κατάσταση έκτακτης ανάγκης για 60 ημέρες, ώστε να μειωθεί η διάδοση της COVID-19. (Radio Free Europe/Radio Liberty) Στην Ισπανία καταρρίπτεται το ρεκόρ των εμβολιασμών με 306.000 δόσεις μέσα σε μία ημέρα. (El País) Έχοντας υπερβεί το 1 εκατομμύριο κρούσματα, η κυβέρνηση της Χιλής ανακοινώνει αρκετούς νέους περιορισμούς. Κλείνουν τα σύνορα για 30 ημέρες, η απαγόρευση κυκλοφορίας θα ξεκινά μία ώρα νωρίτερα, θα επιτρέπονται μόνο οι απαραίτητες εργασίες στη διάρκεια της καραντίνας και θα επιτρέπεται η πώληση μόνο τροφίμων, φαρμάκων και ειδών υγιεινής. (CNA) Αρχειοθετήθηκε 2021-04-01 στο Wayback Machine.Πολιτική και εκλογές Η Σλοβάκα πρόεδρος Ζουζάνα Τσαπούτοβα διορίζει τον υπουργό Οικονομικών Έντουαρντ Χέγκερ ως τον νέο πρωθυπουργό τερματίζοντας έπειτα από έναν μήνα την πολιτική κρίση. (Reuters) Οι Τζιάν Κάρλο Βεντουρίνι και Μάρκο Νικολίνι ορκίζονται ως νέοι Κυβερνώντες Διοικητές του Αγίου Μαρίνου με θητεία 6 μηνών. (San Marino RTV) Πόλεμος και επιθέσεις Στις ΗΠΑ ένας αστυνομικός σκοτώνεται και άλλος ένας τραυματίζεται όταν πέφτει πάνω τους ένα όχημα έξω από το Καπιτώλιο στην Ουάσιγκτον. Ο δράστης σκοτώνεται από πυροβολισμούς μετά την απόπειρα να επιτεθεί εναντίον άλλων αξιωματικών με ένα μαχαίρι. (BBC)Καταστροφές και δυστυχήματα Τουλάχιστον 50 άτομα σκοτώνονται και άλλα 156 τραυματίζονται όταν ένα τρένο Taroko Express που μετέβαινε σε φεστιβάλ, εκτροχιάζεται στην κομητεία Χουαλιέν της Ταϊβάν. (BBC)Υγεία και περιβάλλον Πανδημία COVID-19 Θετικός στην COVID-19 βρίσκεται ο πρόεδρος της Αργεντινής Αλμπέρτο Φερνάντες. (The Courier)Τέχνες και κουλτούρα Ένα σφραγισμένο αντίτυπο του παιχνιδιού του 1985 της Nintendo Entertainment System Super Mario Bros. πωλείται σε δημοπρασία στις ΗΠΑ αντί του ποσού των 660.000 δολαρίων, που είναι και η μεγαλύτερη τιμή στην οποία έχει πωληθεί ένα μόνο βιντεοπαιχνίδι. (KSL-TV) Υγεία και περιβάλλον Πανδημία COVID-19 Η Ουκρανία αναφέρει έναν αριθμό ρεκόρ με 20.341 νέα κρούσματα COVID-19 κατά το τελευταίο 24ωρο. Έτσι, ο συνολικός αριθμός των επιβεβαιωμένων περιστατικών φτάνει στο 1,73 εκατομμύριο. (Kyiv Post)Τέχνες και πολιτισμός Σε μία διαδικασία που ονομάζεται "Η Χρυσή Παρέλαση των Φαραώ", τα λείψανα 22 φαραώ μεταφέρονται από το Αιγυπτιακό Μουσείο του Καΐρου στο Εθνικό Μουσείο Αιγυπτιακού Πολιτισμού, το οποίο θα ανοίξει πλήρως την επομένη. (CTV News)Καταστροφές Τα τελευταία από τα 422 πλοία που είχαν εγκλωβιστεί στη Διώρυγα του Σουέζ λόγω του αποκλεισμού τους από την προσάραξη του πλοίου MV Ever Given για τη μεταφορά εμπορευματοκιβωτίων. Επανέρχεται η κανονικότητα έπειτα από δύο εβδομάδες. (al-Jazeera)Νόμος και έγκλημα Οι αρχές στην Ιορδανία συλλαμβάνουν 20 άτομα, μεταξύ των οποίων και το μέλος της βασιλικής οικογένειας Χασάν μπιν Ζαΐντ για τη συνωμοσία με σκοπό την ανατροπή του βασιλιά Αμπντάλα Β΄. (CNN) (The Jerusalem Post) Καταστροφές και δυστυχήματα Κυκλώνας Σερόγια Τουλάχιστον 80 άτομα σκοτώνονται στο νησί Φλόρες της Ινδονησίας και άλλοι 21 στο Ντίλι του Ανατολικού Τιμόρ από τις πλημμύρες και τις κατολισθήσεις. (BBC) Έντεκα άτομα σκοτώνονται και άλλα 19 τραυματίζονται από τη σύγκρουση ενός φορτηγού και ενός λεωφορείου σε δρόμο ταχείας κυκλοφορίας στην επαρχία Τζιανγκσού της Κίνας. (South China Morning Post) (USA Today)Υγεία και περιβάλλον Πανδημία COVID-19 Η Ελλάδα αναφέρει τον μεγαλύτερο συνολικό αριθμό νεκρών μέσα σε 24 ώρες για την τρέχουσα χρονιά, με 78 θύματα. Ο συνολικός αριθμός των νεκρών είναι 8.380. (Ekathimerini)Πολιτική και εκλογές Βουλγαρικές βουλευτικές εκλογές 2021 Στις κάλπες προσέρχονται οι ψηφοφόροι στη Βουλγαρία για την εκλογή των μελών της Εθνοσυνέλευσης. (Euronews) Προεδρική εκλογή Κοσσυφοπεδίου 2021 Η Συνέλευση εκλέγει τη Βιόσα Οσμάνι ως πρόεδρο του Κοσσυφοπεδίου. (Reuters) Πόλεμος και επιθέσεις Ο στρατός της Μοζαμβίκης αναφέρει ότι επανέκτησε τον πλήρη έλεγχο της πόλης Πάλμα, μία εβδομάδα μετά την κατάληψή της από τους φανατικούς που σχετίζονται με το ΙΚΙΛ. Πολλοί από αυτούς σκοτώνονται στη διάρκεια αντεπίθεσης. (BBC) Πόλεμος στο Νταρφούρ Σε φυλετικές συγκρούσεις μεταξύ Αραβο-Σουδανών Μάσα στην πόλη Τζενέινα του Σουδάν στο δυτικό Νταρφούρ σκοτώνονται τουλάχιστον 40 άτομα και τραυματίζονται άλλα 60. (Al Jazeera)Οικονομία Η εταιρεία ηλεκτρονικών συσκευών LG αναφέρει ότι θα σταματήσει να κατασκευάζει smartphone, λόγω του ανταγωνισμού από άλλα ονόματα της αγοράς.(BusinessWorld)Καταστροφές και δυστυχήματα Τουλάχιστον 26 άτομα σκοτώνονται όταν ένα πορθμείο βυθίζεται μετά τη σύγκρουσή του με φορτηγό πλοίο στον ποταμό Σιταλάξια στη Ναραγιανγκάνι του Μπανγκλαντές. (The Times of India)Υγεία και περιβάλλον Πανδημία COVID-19 Η Ινδία αναφέρει ένα ρεκόρ νέων επιβεβαιωμένων κρουσμάτων COVID-19 με 103.558 κρούσματα κατά τις τελευταίες 24 ώρες. Γίνεται έτσι η δεύτερη χώρα μετά τις ΗΠΑ που αναφέρει πάνω από 100.000 νέα κρούσματα σε μία ημέρα. (The Times of India)Πολιτική και εκλογές Πολιτική του Βιετνάμ Ο Νγκουγιέν Σουάν Φουκ εκλέγεται ο 11ος πρόεδρος, με ποσοστό 97,5% των ψήφων. Ο πρώτος πρώην πρωθυπουργός του Βιετνάμ που εκλέγεται πρόεδρος. (VnExpress) Η Εθνοσυνέλευση του Βιετνάμ εκλέγει τον Φαμ Μιν Σιν ως τον 10ο πρωθυπουργό, με ποσοστό 96% των ψήφων. (Zing) Στη Ρωσία ο πρόεδρος της Ρωσίας Βλαντίμιρ Πούτιν υπογράφει νόμο για την παράταση της προεδρικής θητείας με συνολικά 4 συνεχείς εξαετίες. Με τον νόμο αυτό ο Πούτιν θα μπορεί να είναι πρόεδρος ως το 2036. (ABS-CBN News)Αθλητισμός Η ομάδα καλαθοσφαίρισης Baylor Bears νικούν τους Gonzaga Bulldogs με 86-70, στην πρώτη τους ήττα της σεζόν κερδίζοντας το πρωτάθλημα NCAA της πρώτης κατηγορίας (Division I). (CBS News) Υγεία και περιβάλλον Πανδημία COVID-19 Επιβάλλεται από την κυβέρνηση του Δελχί απαγόρευση κυκλοφορίας από τις 10:00 μ.μ. ως τις 5:00 π.μ. ως τις 30 Απριλίου λόγω αύξησης στον αριθμό των κρουσμάτων COVID-19. (The Economic Times) Η κυβέρνηση της Τσεχίας εγκρίνει ένα σχέδιο για την επαναλειτουργία επιλεγμένων καταστημάτων και των εκπαιδευτηρίων της πρωτοβάθμιας εκπαίδευσης, ενώ αίρεται η απαγόρευση κυκλοφορίας και οι μετακινήσεις από τις 12 Απριλίου και μετά. (U.S. News and World Report)Πολιτική και εκλογές Η Εθνοσυνέλευση του Βιετνάμ εκλέγει τη Βο Θι Αν Χουάν ως την 15η αντιπρόεδρο με ποσοστό 93,1% των ψήφων. (VnExpress)Αθλητισμός Επιπτώσεις της πανδημίας COVID-19 στον αθλητισμό, Θερινοί Ολυμπιακοί Αγώνες 2020 Η Βόρεια Κορέα ανακοινώνει ότι απέσυρε τη συμμετοχή της από τους Θερινούς Ολυμπιακούς Αγώνες στην Ιαπωνία, επικαλούμενη ανησυχίες για την COVID-19. (The New York Times) Καταστροφές και δυστυχήματα Τουλάχιστον 16 άτομα σκοτώνονται σε μετωπική σύγκρουση ανάμεσα σε δύο λεωφορεία κοντά στην Καμπόρκα στην πολιτεία Σονόρα του Μεξικού. (USA Today)Υγεία και περιβάλλον Πανδημία COVID-19 Το Κατάρ ανακοινώνει ότι επιβάλλει ξανά απαγορευτικό για την COVID-19 από τις 9 Απριλίου, κλείνοντας εστιατόρια, καφετέριες, κινηματογράφους, κομμωτήρια, μουσεία και βιβλιοθήκες και απαγορεύει όλες τις υπαίθριες δραστηριότητες. (MedicalXpress) Ο πρόεδρος της Αργεντινής Αλμπέρτο Φερνάντες ανακοινώνει απαγόρευση κυκλοφορίας με διάρκεια τρεις εβδομάδες από τα μεσάνυχτα ως τις 6 μ.μ.αρχομένης από τις 9 Απριλίου, λόγω του υψηλού αριθμού των κρουσμάτων COVID-19. (Barron's)Νόμος και έγκλημα Με απόφαση της Verkhovna Rada νομιμοποιείται η χρήση της κάνναβης για ιατρικούς σκοπούς. (Kyiv Post)Πολιτική και εκλογές Πολιτική της Ολλανδίας Η Βέρα Μπέργκαμπ από το κόμμα Δημοκράτες 66 γίνεται η πρώτη λεσβία που εκλέγεται Πρόεδρος της πρόεδρος της ολλανδικής Βουλής των Αντιπροσώπων. (DutchNews) Στην Ιταλία η κυβέρνηση ανακαλεί τον νόμο του 1913, με τον οποίο επιτρεπόταν στο κράτος να λογοκρίνει ή να απαγορεύει ταινίες. Έτσι, καθίσταται παράνομη η λογοκρισία ταινιών στη χώρα. (Variety)Αθλητισμός Η FIFA αποκλείει επ' αόριστο το Τσαντ από όλες τις διεθνείς ποδοσφαιρικές διοργανώσεις, επικαλούμενη την εμπλοκή της χώρας στην ποδοσφαιρική ομοσπονδία. (BBC) Πόλεμος και επιθέσεις Προεδρικές εκλογές του Μπενίν 2021 Διαδηλώσεις εναντίον της επανεκλογής του προέδρου Πατρίς Ταλόν λαμβάνουν χώρα στην πόλη Σαβέ, με αποτέλεσμα έναν νεκρό, καθώς οι δυνάμεις ασφαλείας προκειμένου να διαλύσουν το πλήθος κάνουν χρήση αληθινών πυρών. Από τα πυρά τραυματίζονται άλλα 6 άτομα. (UrduPoint) Σε ισόβια κάθειρξη καταδικάζεται από αιγυπτιακό δικαστήριο ο πρώην προσωρινός αρχηγός της οργάνωσης Αδερφοί Μουσουλμάνοι Μαχμούντ Εζάτ για δολοφονία και τρομοκρατία που συνδέονται με τις συγκρούσεις στο Κάιρο του 2013. (The Times of Israel)Τέχνες και πολιτισμός Το υπουργείο Τουρισμού και Αρχαιοτήτων ανακοινώνει την επανανακάλυψη της "χαμένης χρυσής πόλης" της Ατέν, ηλικίας 3.000 ετών, κοντά στο Λούξορ. Πρόκειται για τη μεγαλύτερη πόλη που βρέθηκε ποτέ στην Αίγυπτο. (AFP μέσω MSN)Καταστροφές και δυστυχήματα Λεωφορείο χάνει τον έλεγχο και φεύγει από το δρόμο στον Διωκεανικό Αυτοκινητόδρομο του Πούκιο στο Περού, με αποτέλεσμα να σκοτωθούν τουλάχιστον 9 άτομα και να τραυματιστούν άλλα 20.(Xinhua)Νόμος και έγκλημα Ο Αμερικανός πρώην ποδοσφαιριστής του National Football League Φίλιπ Άνταμς σκοτώνει 5 άτομα και τραυματίζει άλλο ένα σε επεισόδιο με μαζικούς πυροβολισμούς στην οικία των γονέων του προτού αυτοκτονήσει. (AP) Πόλεμος και επιθέσεις Πόλεμος στο Ντόνμπας Η Ρωσία παρατάσσει περισσότερα στρατεύματα προς τα ρωσο-ουκρανικά σύνορα καθώς κλιμακώνεται η ένταση ανάμεσα στις ΗΠΑ, τη Ρωσία και την Ουκρανία. (The New York Times) Διαδηλώσεις στη Μιανμάρ το 2021 Στρατιώτες της Μιανμάρ πυροβολούν και σκοτώνουν τουλάχιστον 83 άτομα στην Μπάγκο, καθώς εκπρόσωπος της χούντας αναφέρει ότι η χώρα "επιστρέφει στην κανονικότητα", ότι οι διαδηλώσεις "μειώνονται" και ότι τα υπουργεία και οι τράπεζες θα επαναλειτουργήσουν πλήρως σε σύντομο χρονικό διάστημα. (Reuters) (Al Jazeera)Τέχνες και κουλτούρα Πεθαίνει στην οικία του στο Κάστρο Ουίνδσορ σε ηλικία 99 ετών ο μακροβιότερος βασιλικός σύζυγος στο Ηνωμένο Βασίλειο, ο σύζυγος της Ελισάβετ Β΄ Πρίγκιπας Φίλιππος, Δούκας του Εδιμβούργου. (The Independent)Καταστροφές και δυστυχήματα Στη Λαϊκή Δημοκρατία του Κονγκό σε ένα φρικτό τροχαίο δυστύχημα με λεωφορείο στην Κιουάουα σκοτώνονται 40 άνθρωποι και τραυματίζονται άλλοι 31. (Reuters) Το ηφαίστειο Λα Σουφριέρ εκρήγνυται στον Άγιο Βικέντιο, αναγκάζοντας τις αρχές να απομακρύνουν 16.000 άτομα. (AP)Υγεία και περιβάλλον Πανδημία COVID-19 Ο πρωθυπουργός Τσουν Σιε-κιουν ανακοινώνει το κλείσιμο των νυχτερινών κέντρων, των μπαρ και κέντρων διασκέδασης στην Περιοχή Πρωτεύουσας στη Σεούλ και στην Μπουσάν από τις 15 Απριλίου, επεκτείνοντας παράλληλα τα μέτρα για τις κοινωνικές αποστάσεις για 3 εβδομάδες εξαιτίας της ανησυχίας για ένα τέταρτο κύμα της πανδημίας. (Yonhap News Agency) Η Ελλάδα περιορίζει τη χρήση του εμβολίου της Οξφόρδης–AstraZeneca για την COVID-19 σε άτομα ηλικίας άνω των 30 ετών έπειτα από αναφορές για σπάνια περιστατικά θρομβώσεων. (Ekathimerini) Οι ΗΠΑ ανακοινώνουν ότι το 20% του πληθυσμού τους έχουν εμβολιαστεί κατά της COVID-19. (U.S. News & World Report) Οι ΗΠΑ ξεπερνούν τα 31 εκατομμύρια κρούσματα COVID-19. (MarketWatch)Πολιτική και εκλογές Προεδρικές εκλογές στο Τζιμπουτί 2021 Ο Ισμαήλ Ομάρ Γκουέλεχ επανεκλέγεται πρόεδρος του Τζιμπουτί για 5η θητεία, με ποσοστό 98% των ψήφων. (Al Arabiya) Καταστροφές και δυστυχήματα Σεισμός στην ανατολική Ιάβα το 2021 Σεισμός στην Ιάβα της Ινδονησίας σκοτώνει τουλάχιστον 7 άτομα και καταστρέφει κτήρια. (Al Jazeera)Πολιτική και εκλογές Προεδρικές εκλογές του Τζιμπουτί 2021 Ο σημερινός Πρόεδρος του Τζιμπουτί Ισμαήλ Ομάρ Γκουέλεχ κερδίζει σαρωτική νίκη με ποσοστό 97% των ψήφων, σε μία εκλογή χωρίς τη συμμετοχή της αντιπολίτευσης, λόγω μποϊκοτάζ. Ο Γκουέλεχ θα ορκιστεί για 5η προεδρική θητεία. (Reuters)Αθλητισμός Η Ιρλανδή τζόκεϊ Ρέιτσελ Μπλάκμορ γίνεται η πρώτη γυναίκα που κερδίζει το Grand National. (BBC) (The Manchester Evening News) Νόμος και έγκλημα Φόνος του Ντοντ Ράιτ Η αστυνομία στο Μπρούκλιν Σέντερ της Μινεάπολης σκοτώνει έναν άντρα στη διάρκεια απόπειρας σύλληψής του έπειτα από διακοπή της κυκλοφορίας, με αποτέλεσμα επεισόδια και λεηλασίες στην πόλη. (Minneapolis Star-Tribune)Πολιτική και εκλογές Περουβιανές γενικές εκλογές 2021 Οι ψηφοφόροι στο Περού προσέρχονται στις κάλπες για να εκλέξουν τον πρόεδρό τους έχοντας αλλάξει 4 προέδρους μέσα σε ισάριθμα χρόνια. (CNN) Προεδρικές εκλογές του Τσαντ 2021 Οι κάτοικοι του Τσαντ εκλέγουν τον πρόεδρο της χώρας. Ο Ιντρίς Ντεμπί αναμένεται να επεκτείνει την εντολή του, καθώς παραμένει επί τρεις δεκαετίες πρόεδρος. (Reuters) Προεδρικές εκλογές του Μπενίν 2021 Έπειτα από ημέρες διαδηλώσεων και βίαιων επεισοδίων, οι ψηφοφόροι στο Μπενίν προσέρχονται στις κάλπες για την εκλογή προέδρου. Ο κάτοχος της προεδρίας Πατρίς Ταλόν αναμένεται να κερδίσει 2η θητεία, καθώς οι περισσότεροι από τους αντιπάλους του βρίσκονται στη φυλακή ή σε εξορία. (Al Jazeera) Γενικές εκλογές Ισημερινού 2021 Ο κεντροδεξιός υποψήφιος Γκιγέρμο Λάσο επικρατεί του σοσιαλιστή Αντρές Αραούς στον δεύτερο γύρο της ψηφοφορίας στον Ισημερινό για την προεδρία. (The Wall Street Journal) Κιργιζιανό συνταγματικό δημοψήφισμα 2021 Οι πολίτες της Κιργιζίας ψηφίζουν σε ένα δημοψήφισμα για τη μεταρρύθμιση του συντάγματος. Αν εγκριθεί, θα αυξήσει τις εξουσίες του σημερινού προέδρου Σαντίρ Ζαπάροφ και θα του επιτρέψουν να διεκδικήσει και 2η θητεία. Επίσης, θα μειωθεί η δύναμη του κοινοβουλίου κατά 25%. (DW)Αθλητισμός Ο Χιντέκι Ματσουγιάμα κερδίζει το 85ο τουρνουά Μάστερς για το 2021 και γίνεται ο πρώτος άνδρας Ιάπωνας πρωταθλητής. (Reuters) WrestleMania 37 Το πρώτο σόου του WWE με θεατές από τον Μάρτιο του 2020 λαμβάνει χώρα στην Τάμπα της Φλόριντα των ΗΠΑ. (CBS Sports) Καταστροφές και δυστυχήματα Τουλάχιστον 20 άτομα σκοτώνονται σε δυστύχημα με λεωφορείο στην περιφέρεια Ανκάς του Περού. (CGTN)Νόμος και έγκλημα Ένας ένοπλος πάνω σε μοτοσυκλέτα ανοίγει πυρ μπροστά από το εμβολιαστικό κέντρο κατά της COVID-19 σε νοσοκομείο στο 16ο διαμέρισμα του Παρισιού σκοτώνοντας ένα άντρα και τραυματίζοντας μια γυναίκα φρουρό ασφαλείας προτού διαφύγει. (Reuters)Υγεία και περιβάλλον Πανδημία COVID-19 Αίρονται τα απαγορευτικά στην Αγγλία, τη Βόρεια Ιρλανδία, την Ουαλία και τη Σκωτία. Επαναλειτουργούν τα καταστήματα και ανοίγουν ξανά οι υπαίθριοι χώροι για το κοινό. (BBC) Στην Τσεχία επαναλειτουργούν τα σχολεία, οι ζωολογικοί κήποι, οι βιβλιοθήκες και μερικά καταστήματα, καθώς τερματίζεται η εξάμηνη κατάσταση έκτακτης ανάγκης. (Reuters) Ανοίγουν ξανά τα Λύκεια στην Ελλάδα με σελφ τεστ για μαθητές, μαθήτριες και εκπαιδευτικούς, έπειτα από πέντε μήνες. Τα τεστ θα πρέπει να γίνονται κάθε δύο εβδομάδες. (France 24)Πολιτική και εκλογές Περουβιανές γενικές εκλογές 2021 Ο ακροαριστερός Πέδρο Καστίγιο είναι ο νικητής του πρώτου γύρου των προεδρικών εκλογών. Δεν είναι ακόμα καθορισμένο ποιος θα είναι ο αντίπαλός του στον δεύτερο γύρο τον Ιούνιο, εν μέσω πολιτικής και οικονομικής κρίσης. (Reuters) Πόλεμος και επιθέσεις Πόλεμος στο Αφγανιστάν (2001-σήμερα): Ο Αμερικανός πρόεδρος Τζο Μπάιντεν αναφέρει ότι οι ΗΠΑ σχεδιάζουν να αποσύρουν τα στρατεύματα που τους έμειναν στο Αφγανιστάν πριν τις 11 Σεπτεμβρίου. (Reuters) Το Ηνωμένο Βασίλειο αναφέρει ότι θα αποσύρει κι αυτό τα στρατεύματά του από το Αφγανιστάν. Σήμερα βρίσκονται στη χώρα γύρω στα 750 στρατεύματα της Βρετανίας. (Reuters) Στρατιωτικό δικαστήριο της Μπουρκίνα Φάσο απαγγέλλει ερήμην κατηγορίες εναντίον του πρώην προέδρου Μπλεζ Κομπαορέ, ο οποίος κατηγορείται για τη δολοφονία του προκατόχου του, Τομάς Σανκαρά το 1987. Ο Κομπαορέ κυβέρνησε επί 27 χρόνια τη χώρα μέχρι την παραίτησή του το 2014 και έκτοτε ζει σε αυτοεξορία στην Ακτή Ελεφαντοστού. (Al Jazeera)Καταστροφές και δυστυχήματα Στον Νίγηρα τουλάχιστον 20 παιδιά πεθαίνουν στη διάρκεια πυρκαγιάς σε σχολείο της πρωτεύουσας Νιαμέι. (Al Jazeera)Υγεία και περιβάλλον Πανδημία COVID-19 Ο πρόεδρος της Τουρκίας Ρετζέπ Ταγίπ Ερντογάν ανακοινώνει ένα μερικό απαγορευτικό διάρκειας δύο εβδομάδων ανά τη χώρα στη διάρκεια του Ραμαζανιού, λόγω της αύξησης στα κρούσματα COVID-19. (Anadolu Agency) Αρχειοθετήθηκε 2021-04-15 στο Wayback Machine. Καταστροφές και δυστυχήματα Τουλάχιστον 20 άνθρωποι σκοτώνονται και άλλοι 3 τραυματίζονται από την ανατροπή λεωφορείου έπειτα από τη σύγκρουσή του με ένα φορτηγό στην Ασιούτ της Αιγύπτου. (Al Jazeera) Από τη βύθιση πλοίου στη Λουιζιάνα των ΗΠΑ διασώζονται 6 από τα μέλη του πληρώματος και αγνοείται η τύχη των υπόλοιπων 12. (BBC)Υγεία και περιβάλλον Πανδημία COVID-19 Η κυβέρνηση της Καμπότζης επιβάλλει απαγορευτικό διάρκειας 14 ημερών στην πρωτεύουσα Πνομ Πενχ και στη γειτονική Τακμάο από τα μεσάνυχτα ως τις 28 Απριλίου λόγω της έξαρσης COVID-19 στην κοινότητα. (The Phnom Penh Post) Η Δανία γίνεται η πρώτη χώρα της Ευρώπης που διακόπτει μόνιμα τη χρήση του εμβολίου της Οξφόρδης–AstraZeneca, έπειτα από αναφορές ότι το εμβόλιο προκαλεί θρόμβους στο αίμα. (CBS News) Υγεία και περιβάλλον Πανδημία COVID-19 Οι θάνατοι στο Μπανγκλαντές από COVID-19 ξεπερνούν τις 10.000. (Bdnews24.com) Η Γαλλία υπερβαίνει τις 100.000 θανάτους από COVID-19. (France 24) Στον Καναδά επιβάλλεται απαγορευτικό στην πρωτεύουσα της Νούναβουτ Ίκαλιτ έπειτα από την αναφορά του πρώτου κρούσματος COVID-19 στο έδαφος χθες το βράδυ. (CTV News)Διεθνείς σχέσεις Οι ΗΠΑ επιβάλλουν μέτρα σε αντίποινα εναντίον της Ρωσίας λόγω της παραβίασης δεδομένων της αμερικανικής ομοσπονδιακής κυβέρνησης από τη Μόσχα και τις υπηρεσίες πληροφοριών, της κατοχής της Κριμαίας και τις εκεί παραβιάσεις των ανθρωπίνων δικαιωμάτων. (CNN) (Reuters)Νόμος και έγκλημα Σε επεισόδιο μαζικών πυροβολισμών στην Ιντιανάπολις της πολιτείας Ιντιάνα των ΗΠΑ σκοτώνονται οκτώ άτομα και τραυματίζονται άλλα επτά στις εγκαταστάσεις της FedEx στην πολιτεία αυτή. Σύμφωνα με την αστυνομία ο δράστης αυτοκτόνησε μετά την πράξη του. (CNN) (AP) Εγκρίνεται από τη γαλλική Εθνοσυνέλευση ένας αμφιλεγόμενος νόμος για την παγκόσμια ασφάλεια, ο οποίος επεκτείνει τις εξουσίες της αστυνομίας και κηρύσσει ως έγκλημα την ταυτοποίηση αστυνομικών από τους πολίτες. Η Διεθνής Αμνηστία καταγγέλλει το νομοσχέδιο. (AP μέσωDaily Sabah) Υγεία και περιβάλλον Πανδημία COVID-19 Η πριγκίπισσα των Τόνγκα Σαλότε Μαφιλέο Πιλολέβο Τουίτα, εμβολιάζεται με την πρώτη δόση του εμβολίου της Οξφόρδης-AstraZeneca. Γίνεται το πρώτο πρόσωπο που εμβολιάζεται στη χώρα, η οποία έχει απαλλαχθεί από την COVID-19. (RNZ)Διεθνείς σχέσεις Το ρωσικό υπουργείο Εξωτερικών αναφέρει ότι η Μόσχα θα ζητήσει από 10 Αμερικανούς διπλωμάτες να φύγουν από τη Ρωσία σε αντίποινα για τις απελάσεις Ρώσων διπλωματών που διατάχθηκαν χθες από τις ΗΠΑ. (AP)Πολιτική και εκλογές Σε μία ευρέως αναμενόμενη κίνηση στο Κογκρέσο του Κομουνιστικού Κόμματος της Κούβας ο Ραούλ Κάστρο παραιτείται επίσημα από τη θέση του Πρώτου Γραμματέα του κόμματος, την ισχυρότερη θέση στην Κούβα. Ο σημερινός πρόεδρος Μιγκέλ Ντίας-Κανέλ αναμένεται να τον διαδεχθεί. (NBC News) Υγεία και περιβάλλον Πανδημία COVID-19 Η Ινδία αναφέρει ρεκόρ νέων κρουσμάτων το τελευταίο 24ωρο με 234.692. Συνολικά στη χώρα τα επιβεβαιωμένα κρούσματα ανέρχονται στα 14,52 εκατομμύρια. (Hindustan Times) Η Τυνησία ανακοινώνει το κλείσιμο όλων των σχολείων και τον περιορισμό στην κυκλοφορία των πολιτών ως τις 30 Απριλίου προκειμένου να μειωθεί η διασπορά της COVID-19. (Reuters) Ο παγκόσμιος αριθμός των θανάτων από COVID-19 ξεπερνά τα 3 εκατομμύρια. (NPR)Διεθνείς σχέσεις Ο πρωθυπουργός της Τσεχίας Αντρέι Μπάμπις ανακοινώνει ότι η Τσεχία απελαύνει 18 διπλωμάτες από τη ρωσική πρεσβεία, οι οποίοι ταυτοποιήθηκαν ως κατάσκοποι σε μία υπόθεση που σχετίζεται με την έκρηξη σε αποθήκη πυρομαχικών το 2014. (Euronews) Πόλεμος και επιθέσεις Επίθεση στο βόρειο Τσαντ Οι δυνάμεις των ανταρτών του Μετώπου για την Αλλαγή και την Ομόνοια στο Τσαντ προελαύνουν στην πρωτεύουσα Ντζαμένα, καθώς ο πρόεδρος Ιντρίς Ντεμπί προηγείται στις εκλογές που διενεργήθηκαν στις 11 Απριλίου και αναμένεται να διευρύνει τη θητεία του. Χθες η αμερικανική και η βρετανική κυβέρνηση διέταξαν το διπλωματικό προσωπικό να εγκαταλείψουν το Τσαντ εν μέσω της αναταραχής. (Reuters)Καταστροφές και δυστυχήματα Από εκτροχιασμό αμαξοστοιχίας στην Τουχ της Καλουμπιγιά στην Αίγυπτο σκοτώνονται τουλάχιστον 11 άτομα και τραυματίζονται άλλα 98. (Al Arabiya English) Από τη σύγκρουση οχήματος με λεωφορείο στο Ανατολικό Ακρωτήριο της Νότιας Αφρικής σκοτώνονται 7 άτομα όταν το όχημά τους συγκρούεται μετωπικά με λεωφορείο. (eNCA) Αρχειοθετήθηκε 2021-04-21 στο Wayback Machine.Υγεία και περιβάλλον Πανδημία COVID-19 Το Ισραήλ αίρει την υποχρεωτική χρήση μάσκας σε εξωτερικούς χώρους και ανοίγει όλα τα σχολεία, καθώς μειώνεται ο αριθμός των κρουσμάτων COVID-19 και η πλειονότητα των κατοίκων της χώρας έχει εμβολιαστεί. (The Times of Israel)Πολιτική και εκλογές Βουλευτικές εκλογές του Πράσινου Ακρωτηρίου 2021 Οι ψηφοφόροι στο Πράσινο Ακρωτήριο προσέρχονται στις κάλπες για την εκλογή των νέων μελών της Εθνοσυνέλευσης. (Africanews)Αθλητισμός The Super League Έξι ομάδες της Πρέμιερ Λιγκ: οι Άρσεναλ, Τσέλσι, Λίβερπουλ, Μάντσεστερ Σίτι, Μάντσεστερ Γιουνάιτεντ και Τότεναμ Χότσπερ, όπως και πολλοί ευρωπαϊκοί σύλλογοι, όπως οι Μπαρτσελόνα και Γιουβέντους, συμφωνούν να συμμετάσχουν στη Super League, έναν ετήσιο διαγωνισμό συλλόγων για τις "ελίτ ομάδες" της Ευρώπης. Η ΟΥΕΦΑ και η ΦΙΦΑ καταδικάζουν την ανακοίνωση, λέγοντας ότι δεν θα αναγνωρίσουν το διαγωνισμό, και ότι οι παίκτες που θα συμμετάσχουν θα τους απαγορευτεί να συμμετάσχουν σε όλες τις άλλες διεθνείς ποδοσφαιρικές διοργανώσεις, συμπεριλαμβανομένης της συμμετοχής με την εθνική της χώρας τους στο Παγκόσμιο Κύπελλο Ποδοσφαίρου. (BBC) Πόλεμος και επιθέσεις Επίθεση στο βόρειο Τσαντ Ο στρατός του Τσαντ αναφέρει ότι σκοτώθηκαν 300 αντάρτες και συνελήφθησαν άλλοι 150 στη διάρκεια των πολεμικών επιχειρήσεων στα βόρεια της χώρας. Στην ίδια επιχείρηση σκοτώθηκαν επίσης 5 στρατιώτες και άλλοι 36 τραυματίστηκαν. (Al Jazeera)Υγεία και περιβάλλον Πανδημία COVID-19 Η Ελλάδα σταματά τη διανομή του εμβολίου της Johnson & Johnson για την COVID-19 αναμένοντας τον έλεγχο από τον Ευρωπαϊκό Οργανισμό Φαρμάκων. (Reuters) Η Σλοβακία ανοίγει ξανά τα καταστήματα, [τις εκκλησίες, τις βιβλιοθήκες, τις πισίνες και τους ζωολογικούς κήπους, στο πλαίσιο της χαλάρωσης κάποιων μέτρων κατά της COVID-19. (The Straits Times) Η Αυστραλία και η Νέα Ζηλανδία ανοίγουν ξανά τα σύνορά τους για τουρίστες από τις χώρες τους χωρίς να χρειάζεται να τεθούν σε καραντίνα προκειμένου να ταξιδέψουν. (News.com.au)Πολιτική και εκλογές Ο Κουβανός πρόεδρος Μιγκέλ Ντίας-Κανέλ διορίζεται επίσημα ως Πρώτος Γραμματέας του Κομουνιστικού Κόμματος μετά την παραίτηση του Ραούλ Κάστρο. Είναι το πρώτο πρόσωπο που δεν ανήκει στην οικογένεια Κάστρο και κατέχει τη θέση από την Κουβανική Επανάσταση του 1959. (BBC)Επιστήμη και τεχνολογία Εξερεύνηση του Άρη, Άρης 2020 Το ελικόπτερο της NASA Ingenuity πραγματοποιεί με τπιτυχία την πρώτη πτήση ελικοπτέρου από την επιφάνεια ενός άλλου πλανήτη. (Phys.org) (Wired) Πόλεμος και επιθέσεις Επίθεση στο βόρειο Τσαντ Ο πρόεδρος του Τσαντ Ιντρίς Ντεμπί πεθαίνει από τα τραύματά του ενώ διοικεί τις δυνάμεις του στρατού εναντίον των ανταρτών στο βόρειο τμήμα της χώρας. Αναστέλλεται το σύνταγμα της χώρας και σχηματίζεται Μεταβατικό Στρατιωτικό Συμβούλιο, με επικεφαλής τον γιο του Ντεμπί, Στρατηγό Μαχαμάτ Ιντρίς Ντεμπί Ιτνό και θα κυβερνήσει τη χώρα για τους επόμενους 18 μήνες. (The Africa Report)Νόμος και έγκλημα Ο πρώην αστυφύλακας Ντέρεκ Σόβιν κρίνεται ένοχος για όλες τις κατηγορίες στη δολοφονία του Τζορτζ Φλόιντ. Η ποινή του θα ανακοινωθεί στις 16 Ιουνίου. (CNN) (CNBC)Αθλητισμός The Super League Έπειτα από μαζικές διαμαρτυρίες από την ΟΥΕΦΑ, τη ΦΙΦΑ, εθνικούς συλλόγους και φιλάθλους, όλες οι 6 ομάδες της Πρέμιερ Λιγκ που ενεπλάκησαν στο σχέδιο, οι: Άρσεναλ, Τσέλσι, Λίβερπουλ, Μάντσεστερ Σίτι, Μάντσεστερ Γιουνάιτεντ και Τότεναμ Χότσπερ, αποχωρούν επίσημα από τη Super League, ενώ ο πρόεδρος της Μπαρτσελόνα Ζουάν Λαπόρτα δηλώνει ότι ο σύλλογος δεν θα συμμετάσχει στην προτεινόμενη διοργάνωση. (Daily Express) (BBC Sport) Καταστροφές και δυστυχήματα Η κυβέρνηση της Ινδονησίας αναφέρει την εξαφάνιση ενός υποβρυχίου στη διάρκεια καταιγίδας. (Reuters)Υγεία και περιβάλλον Πανδημία COVID-19 Στην Ινδία, στη Νασίκ, πεθαίνουν 24 ασθενείς με COVID-19 έπειτα από τη διαρροή δεξαμενής οξυγόνου έξω από το νοσοκομείο, με αποτέλεσμα να διακοπεί επί μισή ώρα η παροχή οξυγόνου στους αρρώστους. (NDTV) Η κυβέρνηση του Λάος ανακοινώνει απαγορευτικό 14 ημερών στην πρωτεύουσα Βιεντιάν έπειτα από την αύξηση στον αριθμό των κρουσμάτων COVID-19 στη διάρκεια της Πρωτοχρονιάς στο Λάος. (Radio Free Asia)Αθλητισμός The Super League Έπειτα από την απόσυρση των περισσότερων από τους συλλόγους που ήταν ιδρυτικά μέλη, η Super League ανακοινώνει τη διάλυσή της, τρεις ημέρες μετά την επίσημη ανακοίνωση της σύστασής της. (ESPN) Οικονομία και επιχειρήσεις Ανακοινώνεται ότι η έκθεση αυτοκινήτου του Τόκιο για το 2021 θα αναβληθεί λόγω της COVID-19, για πρώτη φορά στην ιστορία της. (The Japan Times)Υγεία και περιβάλλον Πανδημία COVID-19 Τα κρούσματα COVID-19 στις ΗΠΑ ξεπερνούν τα 32 εκατομμύρια. (KNSD)Διεθνείς σχέσεις Το υπουργείο Άμυνας της Ρωσίας ανακοινώνει ότι από αύριο θα αρχισει η απόσυρση των στρατιωτών της Μόσχας από τα ουκρανικά σύνορα.(Al Jazeera) Οι ΗΠΑ φιλοξενούν μέσω διαδικτύου μια διήμερη διάσκεψη κορυφής για το κλίμα και προσκαλεί 40 ηγέτες του κόσμου να συζητήσουν τις αλλαγές στο κλίμα και να δεσμευτούν οι χώρες για μείωση των ακτινοβολιών τους. (CNN)Πολιτική και εκλογές Η Βουλή των Αντιπροσώπων των ΗΠΑ αποφασίζει με ψήφους 216–208 να εγκρίνει το νομοσχέδιο που θα καταστήσει την Ουάσινγκτον ως την 51η πολιτεία, με την καθολική στήριξη των Δημοκρατικών και την αντίδραση των Ρεπουμπλικάνων. (AP) Πόλεμος και επιθέσεις Μία γυναίκα αστυνομικός σκοτώνεται σε επίθεση με μαχαίρι σε αστυνομικό τμήμα στο Ραμπουγιέ της Γαλλίας. Ο δράστης σκοτώνεται από τα πυρά της αστυνομίας μετά το έγκλημά του. Η επίθεση ερευνάται ως τρομοκρατική.(BBC)Καταστροφές και δυστυχήματα Από πυρκαγιά σε ξενοδοχείο στην πόλη Βιράρ κοντά στη Μουμπάι της Ινδίας πεθαίνουν 13 ασθενείς με COVID-19. (Today Singapore) Ευρωπαϊκή προσφυγική κρίση Επιβεβαιώνεται ο θάνατος 10 ατόμων και εκφράζονται φόβοι ότι πέθαναν άλλα 130 έπειτα από την ανατροπή των βαρκών στις οποίες επέβαιναν στη Μεσόγειο σύμφωνα με την ΜΚΟ SOS Méditerranée. (Reuters)Υγεία και περιβάλλον Πανδημία COVID-19 Η Κύπρος ανακοινώνει απαγορευτικό διάρκειας δύο εβδομάδων και παρατείνει την απαγόρευση νυχτερινής κυκλοφορίας στο διάστημα από τις 9 μ.μ. ως τις 5 π.μ. σε ισχύ από τις 26 Απριλίου και ως τις 9 Μαΐου σε μια προσπάθεια να μειωθεί ο αριθμός των κρουσμάτων COVID-19. (Reuters)Διεθνείς σχέσεις Η Εσθονία, η Λετονία και η Λιθουανία ανακοινώνουν ότι θα απελάσουν αρκετούς Ρώσους διπλωμάτες που εμπλέκονται σε κατασκοπία σε αλληλεγγύη προς την Τσεχία. Η Πράγα έδιωξε επίσης πολλούς Ρώσους διπλωμάτες της. (LRT) Καταστροφές και δυστυχήματα Από πυρκαγιά σε νοσοκομείο της Βαγδάτης σκοτώνονται 82 άτομα και τραυματίζονται περισσότερα από άλλα 100. (BBC)Διεθνείς σχέσεις Ο πρόεδρος των ΗΠΑ Τζο Μπάιντεν αναγνωρίζει επίσημα τη γενοκτονία των Αρμενίων από τους Τούρκους στη διάρκεια του Πρώτου Παγκοσμίου Πολέμου. (CNN)Επιστήμη και τεχνολογία SpaceX Crew-2 Η αποστολή του SpaceX Crew Dragon C206 "Endeavour", η οποία μεταφέρει 4 αστροναύτες, συνδέεται με επιτυχία με τον Διεθνή Διαστημικό Σταθμό. (Space.com) Τέχνες και πολιτισμός 93α Βραβεία Όσκαρ Η ταινία Nomadland αποσπά το Όσκαρ Καλύτερης Ταινίας και η σκηνοθέτριά της, η Κλοέ Ζάο γίνεται η δεύτερη γυναίκα που κερδίζει το Όσκαρ Καλύτερης Σκηνοθεσίας. (The Guardian) Ο Άντονι Χόπκινς γίνεται το γηραιότερο πρόσωπο που κερδίζει το Όσκαρ Α΄ Ανδρικού Ρόλου για το ρόλο του στην ταινία Ο Πατέρας σε ηλικία 83 ετών. (The Guardian) Η Κορεάτισσα ηθοποιός Γιουν Γιο-τσόνγκ κερδίζει το Όσκαρ Β´ Γυναικείου Ρόλου για την ταινία Μινάρι και γίνεται η πρώτη από τη χώρα της που κερδίζει σε κάποια από τις κατηγορίες ηθοποιίας. (The Korean Herald)Καταστροφές και δυστυχήματα Οι αρχές της Ινδονησίας αναφέρουν ότι βρέθηκε διαλυμένο και κομμένο στα τρία στις ακτές του Μπαλί το υποβρύχιο που είχε εξαφανιστεί. Επιβεβαιώνεται ο θάνατος και των 53 μελών του πληρώματος. (The Wall Street Journal) Με απόφαση του πρωθυπουργού του Ιράκ Μουσταφά αλ Καντίμι τίθενται σε διαθεσιμότητα ο υπουργός Υγείας και ο κυβερνήτης της Βαγδάτης, με αφορμή την τραγωδία με την πυρκαγιά στο νοσοκομείο της ιρακινής πρωτεύουσας. (Anadolu Agency)Υγεία και περιβάλλον Πανδημία COVID-19 Η Ελλάδα ανακοινώνει τα πρώτα δύο κρούσματα της μετάλλαξης του κορονοϊού B.1.617 που πρωτοεντοπίστηκε στην Ινδία. (Greek Reporter)Πολιτική και εκλογές Αλβανικές βουλευτικές εκλογές 2021 Οι ψηφοφόροι στην Αλβανία προσέρχονται στις κάλπες για την εκλογή του νέου κοινοβουλίου. (Al Jazeera English) Πόλεμος και επιθέσεις Δύο Ισπανοί δημοσιογράφοι και ένας Ιρλανδός ακτιβιστής σκοτώνονται σε επίθεση εναντίον της αυτοκινητοπομπής τους στην ανατολική Μπουρκίνα Φάσο. Δύο στρατιώτες της Μπουρκίνα Φάσο τραυματίζονται. (Al Jazeera)Υγεία και περιβάλλον Πανδημία COVID-19 Η Ιαπωνία ξεπερνά τις 10.000 θανάτων από COVID-19. (Kyodo News) Τα κρούσματα COVID-19 ξεπερνούν το 1 εκατομμύριο. (ABS-CBN News) Ο πρόεδρος Ρετζέπ Ταγίπ Ερντογάν ανακοινώνει ένα πλήρες απαγορευτικό στην Τουρκία από τις 29 Απριλίου ως τις 17 Μαΐου σε μία προσπάθεια να μειωθεί η διασπορά της COVID-19. Με χωρητικότητα 50% θα κινούνται τα μέσα μαζικής μεταφοράς. (Anadolu Agency)Πολιτική και εκλογές Ανακοινώνεται από το Γραφείο Απογραφής των ΗΠΑ ότι ο συνολικός πληθυσμός της χώρας είναι άνω των 331 εκατομμυρίων σύμφωνα με την απογραφή του 2020. (CNN) Πόλεμος και επιθέσεις Επιχείρηση στο βόρειο Τσαντ Τουλάχιστον δύο άτομα σκοτώνονται στην Ντζαμένα στη διάρκεια διαδηλώσεων που ζητούν από τη στρατιωτική κυβέρνηση του Τσαντ να παραδώσει την εξουσία σε μία πολιτική μεταβατική διοίκηση. Μια γυναίκα σκοτώνεται όταν διαδηλωτές κατά της στρατιωτικής κυβέρνησης επιτίθενται εναντίον λεωφορείου και ένας άνδρας σκοτώνεται στο νότιο τμήμα της χώρας. Η αστυνομία κάνει χρήση δακρυγόνων για να διαλύσει τους διαδηλωτές. Το στρατιωτικό συμβούλιο έχει κηρύξει παράνομες τις διαδηλώσεις. (Al Jazeera)Τέχνες και κουλτούρα Οι Φιλιππίνες εορτάζουν την 500ή επέτειο της Μάχης του Μακτάν, κατά την οποία οι ιθαγενείς των Φιλιππίνων υπό τον αρχηγό Λαπουλάπου σκότωσαν τον Πορτογάλο θαλασσοπόρο Μαγγελάνο. (The Philippine Star)Νόμος και έγκλημα Το Ευρωπαϊκό Κοινοβούλιο ψηφίζει υπέρ της άρσης της κοινοβουλευτικής ασυλίας για τον ακροδεξιό ευρωβουλευτή Ιωάννη Λαγό, ο οποίος έχει καταδικαστεί από το 2020 σε φυλάκιση 13 ετών επειδή ήταν στην ηγεσία της Χρυσής Αυγής. Η αστυνομία του Βελγίου συλλαμβάνει τον Λαγό ενόψει της έκδοσής του στην Ελλάδα. (The National Abu Dhabi)Πολιτική και εκλογές Αλβανικές βουλευτικές εκλογές 2021 Ο πρωθυπουργός της Αλβανίας Έντι Ράμα από το Σοσιαλιστικό Κόμμα κηρύσσεται νικητής των βουλευτικών εκλογών και γίνεται ο πρώτος πρωθυπουργός της χώρας του που κερδίζει τρεις συνεχείς βουλευτικές εκλογές. (CNA) Αρχειοθετήθηκε 2021-04-29 στο Wayback Machine. Καταστροφές και δυστυχήματα Από πυρκαγιά σε παράνομο ξενώνα στη Ρίγα, πρωτεύουσα της Λετονίας πεθαίνουν οκτώ άτομα και εννέα τραυματίζονται. (BBC)Υγεία και περιβάλλον Πανδημία COVID-19 Οι θάνατοι από COVID-19 στην Ινδία ξεπερνούν τις 200.000 έπειτα από το ρεκόρ 3.293 θανάτων που αναφέρθηκαν κατά το τελευταίο 24ωρο. Ρεκόρ επίσης καταγράφεται στα κρούσματα με 360.960 νέα, με το εθνικό σύνολο να ανέρχεται σε 17,99 εκατομμύρια. (CNBC)Πολιτική και εκλογές Ταραχές στη Βόρεια Ιρλανδία το 2021 Η πρώτη υπουργός της Βόρειας Ιρλανδίας Αρλίν Φόστερ ανακοινώνει την παραίτησή της έπειτα από την απώλεια της υποστήριξής της από το Δημοκρατικό Ενωτικό Κόμμα στον απόηχο των πρόσφατων επεισοδίων στην περιοχή. (UrduPoint)Διεθνείς σχέσεις Η Ευρωπαϊκή Ένωση εγκρίνει τη Συμφωνία εμπορίου και συνεργασίας ΕΕ-ΗΒ, η οποία διέπει τη σχέση μεταξύ της ΕΕ και του ΗΒ μετά το Brexit.(BBC News) Πόλεμος και επιθέσεις Σε σύγκρουση μεταξύ των δυνάμεων του Τατζικιστάν και της Κιργιζίας στα σύνορα των δύο χωρών σκοτώνονται 4 άτομα και τραυματίζονται δεκάδες άλλων. (The Guardian)Διεθνείς σχέσεις Κυπριακό Πρόβλημα Ο Κύπριος πρόεδρος Νίκος Αναστασιάδης δηλώνει ότι η προτεινόμενη από τους Τουρκοκύπριους λύση των δύο κρατών στην Κύπρο δε θα γίνει ποτέ αποδεκτή και κάνει λόγο για παραβίαση των ψηφισμάτων των Ηνωμένων Εθνών. Η ελληνοκυπριακή πλευρά ζητά ένα ομόσπονδο ενιαίο κράτος ενώ η τουρκική πλευρά υποστηρίζει τη λύση των δύο κρατών. (Reuters)Υγεία και περιβάλλον Πανδημία COVID-19 Ο αριθμός των επιβεβαιωμένων περιπτώσεων COVID-19 υπερβαίνει τα 150 εκατομμύρια παγκοσμίως.(Medical Press) Ο πρόεδρος της Γαλλίας Εμανουέλ Μακρόν αποκαλύπτει τη σταδιακή άρση του απαγορευτικού στη χώρα. Τα σχολεία επαναλειτουργούν στις 3 Μαΐου. Θα ακολουθήσει η επαναλειτουργία των μουσείων, κινηματογράφων, καταστημάτων και καφέ στις 19 Μαΐου. Τέλος, τη δεύτερη εβδομάδα του Ιουνίου, θα επιτραπεί σε καφετέριες και εστιατόρια να σερβίρουν στο εσωτερικό τους και στις 30 Ιουνίου θα καταργηθεί η απαγόρευση της κυκλοφορίας. (New York Times) Πόλεμος και επιθέσεις Στην Κιργιζία 31 άτομα σκοτώνονται και άλλα 154 τραυματίζονται, ενώ στο Τατζικιστάν σκοτώνονται 10 και τραυματίζονται άλλα 90, καθώς οι δύο χώρες της Κεντρικής Ασίας συνεχίζουν να πολεμούν για δεύτερη ημέρα. (Report AZ)Καταστροφές και δυστυχήματα Σε μια από τις χειρότερες τραγωδίες σε καιρό ειρήνης στο Ισραήλ, 45 άνθρωποι σκοτώνονται και 150 τραυματίζονται σε πανικό στη διάρκεια προσκυνήματος υπερορθόδοξων Εβραίων στο όρος Μερόν.(Times of Israel)Οικονομία και επιχειρήσεις Ολοκληρώνεται στη Βόρεια Περιοχή της Πορτογαλίας η μεγαλύτερη σε μήκος κρεμαστή πεζογέφυρα, η Arouca 516. (The Guardian)Πολιτική και εκλογές Παλαιστινιακές βουλευτικές εκλογές 2021 Ο πρόεδρος της Παλαιστίνης Μαχμούτ Αμπάς αναβάλλει τις εκλογές που είχαν προγραμματιστεί για τις 22 Μαΐου μέχρι νεοτέρας, έπειτα από τη φερόμενη άρνηση της ισραηλινής κυβέρνησης να διεξαχθούν στην Ανατολική Ιερουσαλήμ. Ο Αμπάς δηλώνει ότι οι εκλογές δεν είναι δυνατό να διενεργηθούν χωρίς τη συμμετοχή της διαφιλονικούμενης περιοχής. (Xinhuanet)